Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 153

6. A HVI vezetője a TÁKISZ-nak továbbított adatváltozásokon kívül az érintett polgár személyi igazolványában szereplő lakóhelye vagy tartózkodási helye szerint illetékes jegyzőt értesíti a nála lakóhellyel — ennek hiányában tartózkodási hellyel — nem rendelkező polgár elhalálozásá- 1998/11. szám ról, kiskorú házasságkötéséről, nagykorú névváltoztatásáról. Továbbá értesítést küld az érintett polgár volt lakóhelye vagy tartózkodási helye szerint illetékes jegyzőnek a hozzá új lakóhely — ennek hiányában új tartózkodási hely — létesítése miatt bejelentkező polgárról. A HVI vezetője akkor is a tartózkodási hely szerint illetékes jegyzőt értesíti, ha a nála lakóhelyet bejelentő polgár a bejelentkezéskor csak tartózkodási hellyel rendelkezik, függetlenül attól, hogy azt egyidejűleg megszünteti-e vagy sem.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes